ગુજરાતમાં બે-ત્રણ વર્ષ પહેલાં એસ્સાર કંપનીએ અદાણીના પગલે પોતાના પીપીએમાં ભાવ વધારો માગ્યો ત્યારે આવા કરોડો રૂપિયાના મામલાનો ફેંસલો કાયદાના કોઈ જાણકાર વિના જર્ક કઈ રીતે કરી શકે તેવા સવાલો ઊભા થયા હતા, જેના પગલે અમદાવાદના યુટિલિટી યૂઝર્સ વેલ્ફેર એસોસિયેશને ગુજરાત હાઈકોર્ટમાં ‘જર્ક’ને સેન્ટ્રલ ઈલેક્ટ્રિસિટી એક્ટની કલમ ૮૫ મુજબ કાયદાનું પાલન કરાવવા માટે પીઆઈએલ કરી હતી, જેના ચુકાદામાં કોર્ટે ‘જર્ક’માં જ્યુડિશિયલ મેમ્બરની નિમણૂક કરવાનો આદેશ કર્યો હતો.